Άδεια εμπορίας εκρηκτικών υλών και εκρηκτικών μηχανισμών
Αίτηση του ενδιαφερομένου στην οποία μνημονεύονται οι λόγοι και το είδος της αιτούμενης άδειας καθώς και τα ακόλουθα στοιχεία: (1) Προκειμένου για φυσικό πρόσωπο: Επίθετο, Όνομα, Πατρώνυμο, Μητρώνυμο, ημερομηνία και τόπος γέννησης, διεύθυνση κατοικίας, αριθ. Ταυτότητας ή διαβατηρίου, ημερομηνία έκδοσης και εκδούσα Αρχή, επάγγελμα, τηλέφωνο και email. (2) Προκειμένου για νομικό πρόσωπο: Όνομα ή εμπορική επωνυμία και έδρα, καθώς και τα ως άνω στοιχεία του νομίμου εκπροσώπου.
Κατάθεση από τον αιτούντα (δια ζώσης ή ταχυδρομικά)
Ο αιτών να μην πάσχει και να μην έχει νοσηλευτεί μείζονα ψυχική διαταραχή ή σοβαρή διαταραχή προσωπικότητας. Σε περίπτωση νομικού προσώπου η προϋπόθεση αυτή αφορά το σύνολο των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε.
Ο αιτών να μην έχει καταδικαστεί αμετάκλητα για α) οποιοδήποτε πλημμέλημα που διώκεται αυτεπαγγέλτως και τελείται με πρόθεση, για το οποίο επιβλήθηκε ποινή φυλάκισης τουλάχιστον 2 ετών β) οποιοδήποτε πλημμέλημα που προβλέπεται από τις διατάξεις του Ν.2168/93 και του Ν.3500/2006. Επίσης, να μην έχει ασκηθεί ποινική δίωξη για: α) πράξεις που τιμωρούνται σε βαθμό κακουργήματος, β) παραβιάσεις των νόμων περί ναρκωτικών και προστασίας της κοινωνίας από το οργανωμένο έγκλημα, για τρομοκρατικές πράξεις, για παραβιάσεις διατάξεων που αφορούν αλιεία με εκρηκτικές ύλες ή τοξικές ουσίες και για παραβάσεις του αρ. 15 του Ν.2168/93 γ) πράξεις που προβλέπονται στο Ν.3500/2006. Σε περίπτωση νομικού προσώπου η προϋπόθεση αυτή αφορά το σύνολο των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε.
Ο αιτών να είναι κάτοχος κωδικών TAXISnet
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ύπαρξη αποθήκης και τήρηση πολεοδομικών διατάξεων και προϋποθέσεων νόμιμης χρήσης του χώρου εγκατάστασης και λειτουργίας της επιχείρησης.
Λήψη των προβλεπόμενων από την νομοθεσία και την άδεια εγκατάστασης και λειτουργίας αποθηκών καθώς και των υποδεικνυόμενων από την αρμόδια Αστυνομική Αρχή μέτρων ασφαλούς φύλαξης των ειδών.
Έλλειψη ασυμβίβαστων ιδιοτήτων του αιτούντος. Σε περίπτωση νομικού προσώπου η προϋπόθεση αυτή αφορά το σύνολο των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας προς φυσικό ή νομικό πρόσωπο προκειμένου να εμπορεύεται τις εκρηκτικές ύλες, τα οποία πρέπει να πληρούν ορισμένες, βάσει νόμου προϋποθέσεις, για να μπορούν να αγοράσουν νόμιμα τα εν λόγω είδη. Απευθύνεται σε πολίτες και σε επιχειρήσεις.
Άδεια εμπορίας ειδών Ν.2168/93 ή Ν.456/76,κατασκευής/επισκευής/συναρμολόγησης,γόμωσης/αναγόμωσης φυσιγγίων όπλων
Πιστοποιητικό ιατρού ειδικότητας ψυχιάτρου από το οποίο να προκύπτει η κατάσταση της ψυχικής υγείας του ενδιαφερομένου προκειμένου για φυσικό πρόσωπο ή των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε..
Υπεύθυνη δήλωση ν.1599/86 των ενδιαφερομένων στην οποία αναφέρεται ότι ο δηλών δεν εμπίπτει στις απαγορευτικές διατάξεις του άρθρου 18 του ν.2168/1993 και ότι δεν τυγχάνει φυγόποινος ή φυγόδικος. Σε περίπτωση νομικού προσώπου η δήλωση αφορά το σύνολο των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε..
Πλήρες αντίγραφο Ποινικού Μητρώου (Τύπου Α`) του ενδιαφερομένου προκειμένου για φυσικό πρόσωπο ή των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε.
Επικυρωμένο αντίγραφο της πράξης διορισμού εκπροσώπου του διοικητικού συμβουλίου της Α.Ε..
Επικυρωμένο αντίγραφο του καταστατικού ή εταιρικού προκειμένου για νομικό πρόσωπο άλλης μορφής.
Επικυρωμένο αντίγραφο της άδειας λειτουργίας αποθηκών.
Υπεύθυνη δήλωση Ν.1599/86 του ενδιαφερομένου στην οποία δηλώνει ότι: α. δεν είναι ιδιοκτήτης ή υπάλληλος ατομικής Ιδιωτικής Επιχείρησης Παροχής Υπηρεσιών Ασφάλειας SECURITY ή Γραφείου Ιδιωτικών Ερευνών, β. δεν είναι εταίρος ή διαχειριστής σε Ιδιωτική Επιχείρηση Παροχής Υπηρεσιών Ασφάλειας, που λειτουργεί ως εταιρεία περιορισμένης ευθύνης, ομόρρυθμη εταιρεία ή ετερόρρυθμη ή ιδιωτική κεφαλαιουχική εταιρεία Ε.Π.Ε., Ο.Ε., Ε.Ε., Ι.Κ.Ε., γ. δεν είναι μέλος του Δ.Σ. ή εκπρόσωπος εταιρείας οποιασδήποτε μορφής που συμμετέχει σε ποσοστό τουλάχιστον 15% του κεφαλαίου των εν λόγω εταιρειών, ούτε και διαχειριστής, ή μέτοχος επί ανώνυμης εταιρείας Α.Ε. με το ίδιο ποσοστό, δ. δεν είναι εταίρος ή διαχειριστής σε Γραφείο Ιδιωτικών Ερευνών που λειτουργεί με τη μορφή προσωπικής εταιρείας . Σε περίπτωση νομικού προσώπου η δήλωση αφορά το σύνολο των εκπροσώπων και διαχειριστών προκειμένου για Α.Ε. και Ε.Π.Ε. και των ομορρύθμων εταίρων προκειμένου για Ο.Ε. και Ε.Ε..
Το ανωτέρω δικαιολογητικό υποβάλλεται μια φορά και μόνο σε περίπτωση τροποποίησης του καταστατικού δημιουργείται υποχρέωση υποβολής εκ νέου.
Σε περίπτωση που ο ενδιαφερόμενος πρόκειται να εναποθηκεύσει τις προς εμπορία εκρηκτικές ύλες σε αποθήκη τρίτου απαιτείται και επικυρωμένο αντίγραφο της άδειας λειτουργίας της αποθήκης που θα συνοδεύεται από όμοιο αντίγραφο μισθωτηρίου συμβολαίου, ή άλλου επισήμου εγγράφου, όπου αναφέρεται ότι ο ιδιοκτήτης της αποθήκης την παραχωρεί για εναποθήκευση ορισμένων ποσοτήτων εκρηκτικών υλών κατά είδος και για συγκεκριμένο χρόνο.
Απλούστευση και ένταξη στα Κέντρα Εξυπηρέτησης Πολιτών (Κ.Ε.Π.) που λειτουργούν ως Ενιαία Κέντρα Εξυπηρέτησης (Ε.Κ.Ε.) διαδικασιών αρμοδιότητας της Ελληνικής Αστυνομίας σε εκτέ-λεση των διατάξεων του Ν. 3844/2010 (ΦΕΚ Α΄ 63)
Καθορισμός προθεσμίας για τη διεκπεραίωση υποθέσεων πολιτών αρμοδιότητας Υπουργείου Δημ όσιας Τάξης
Κανονισμοί για την παραγωγή, αποθήκευση και διάθεση σε κατανάλωση εκρηκτικών υλών
Δικαιολογητικά και διαδικασία έκδοσης των προβλεπομένων από τις διατάξεις του ν. 2168/1993 και 456/76 αδειών.
Όροι ασφαλούς φύλαξης πυροβόλων όπλων, πυρομαχικών, εκρηκτικών υλών, και εκρηκτικών μηχανισμών
Τροποποίηση διατάξεων του ν. 2168/1993 (Α΄ 147) «Ρύθμιση θεμάτων που αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις», εναρμόνιση της ελληνικής νομοθεσίας με την Οδηγία (ΕΕ) 2017/853 του Ευρωπαϊκού Κοινοβουλίου και του Συμβουλίου της 17ης Μαΐου 2017 για την τροποποίηση της Οδηγίας 91/477/ΕΟΚ του υμβουλίου σχετικά με τον έλεγχο της απόκτησης και της κατοχής όπλων και θέσπιση των αναγκαίων συμπληρωματικών μέτρων για την εφαρμογή του Εκτελεστικού Κανονισμού (ΕΕ) 2015/2403 της Ευρωπαϊκής Επιτροπής.
Από την αρμόδια Αστυνομική Αρχή εκδίδεται σε κάθε περίπτωση απάντηση, θετική (έκδοση άδειας) ή αρνητική (έκδοση απόφασης απόρριψης του αιτήματος) Η έλλειψη απάντησης δεν συνεπάγεται τη σιωπηρή έγκριση ή απόρριψη του αιτήματος.
Ο ενδιαφερόμενος υποβάλλει την αίτησή του με τα συνημμένα σε αυτή δικαιολογητικά στο κατά τόπο αρμόδιο Αστυνομικό Τμήμα ή Τμήμα ή Υποδιεύθυνση Ασφαλείας ή στο Κ.Ε.Π.. Σε περίπτωση μη υποβολής από τον ίδιο είναι απαραίτητη η βεβαίωση των υπογραφών του στις Υ.Δ..
Το Τμήμα Ασφαλείας ή Αστυνομικό Τμήμα προβαίνει σε έλεγχο πληρότητας και ορθότητας της αίτησης και των δικαιολογητικών.
Το αρμόδιο Τμήμα Ασφαλείας ή Αστυνομικό Τμήμα μετά τον έλεγχο της αίτησης και των δικαιολογητικών, ορίζει τριμελή επιτροπή βαθμοφόρων με πρόεδρο Αξιωματικό, προς επιθεώρηση της Επιχείρησης.
Το αρμόδιο Αστυνομικό Τμήμα ή Τμήμα Ασφαλείας υποβάλλει την αίτηση με τα συνημμένα δικαιολογητικά, την έκθεση επιθεώρησης καθώς και αναφορά με την εισήγησή του στην προϊσταμένη Διεύθυνση Αστυνομίας ή Ασφαλείας.
Η Διεύθυνση Κρατικής Ασφάλειας του Αρχηγείου της Ελληνικής Αστυνομίας αφού προβεί στον έλεγχο της υποβληθείσας αίτησης, των συνημμένων σε αυτή δικαιολογητικών καθώς και το πόρισμα της έκθεσης επιθεώρησης προβαίνει στην έκδοση της Απόφασής της (θετική ή αρνητική).
Εφόσον τα υποβληθέντα δικαιολογητικά δεν δικαιολογούν την έκδοση της άδειας εμπορίας ή το φυσικό ή νομικό πρόσωπο δεν έχει συμμορφωθεί με τα απαιτούμενα μέτρα προστασίας το αίτημα απορρίπτεται.
Σε περίπτωση που τα υποβληθέντα δικαιολογητικά πληρούν τις προϋποθέσεις, το αίτημα γίνεται δεκτό και εκδίδεται η άδεια εμπορίας που αναφέρεται στο θέμα.
Η εκδοθείσα απόφαση διαβιβάζεται στο αρμόδιο Αστυνομικό Τμήμα ή Τμήμα ή Υποδιεύθυνση Ασφαλείας για την επίδοσή της στον ενδιαφερόμενο.
Η απόφαση επιδίδεται στον ενδιαφερόμενο.
Επανέλεγχος επιχείρησης προκειμένου να διαπιστωθεί ότι υπάρχει συμμόρφωση με τις υποδείξεις.
Σύνταξη Έκθεσης με τα αποτελέσματα του ελέγχου της επιχείρησης
Σε περίπτωση που από τον έλεγχο της επιχείρησης διαπιστωθεί ότι δεν πληρούνται τα απαιτούμενα μέτρα ασφαλείας, υποδεικνύεται στον ενδιαφερόμενο, εγγράφως, η λήψη των αναγκαίων μέτρων εντός ορισμένης προθεσμίας.
Σε περίπτωση πληρότητας των απαιτούμενων μέτρων ασφαλείας γίνεται σχετική μνεία στην συνταχθείσα έκθεση.
Σε περίπτωση υποβολής της αίτησης και των δικαιολογητικών στο Κ.Ε.Π., ο υπάλληλος που την παραλαμβάνει τη διαβιβάζει στο Τμήμα Ασφαλείας ή στο Αστυνομικό Τμήμα του τόπου όπου ασκείται η εμπορία.
Στην περίπτωση μη χορήγησης της άδειας εμπορίας ο ενδιαφερόμενος έχει το δικαίωμα προσφυγής ενώπιον του κ. Προϊσταμένου Κλάδου Ασφαλείας/Α.Ε.Α., εντός μηνός από την κοινοποίηση σε αυτόν της απόφασης.
Η Απόφαση διαβιβάζεται στην Διεύθυνση Ασφαλείας ή Αστυνομίας καθώς και στο υποκατάστημα Δ.Ο.Υ. στην περιφέρεια των οποίων ασκείται η εμπορία.
Διαβίβαση στο αρμόδιο Αστυνομικό Τμήμα ή Τμήμα ή Υποδιεύθυνση Ασφαλείας.
Ηλεκτρονική Υποβολή Αίτησης και Δικαιολογητικών
Διαπίστωση μη πληρότητας των απαιτούμενων μέτρων ασφαλείας
Διαπίστωση πληρότητας των απαιτούμενων μέτρων ασφαλείας.